L 45/1458
LV
Eiropas Savienības Oficiālais Vēstnesis
24.2.2022.
KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 21
(turpinājums)
PP 07 21 04
(turpinājums) Piezīmes
Šī apropriācija paredzēta, lai segtu izmēģinājuma projekta iepriekšējo gadu neizpildītās saistības.
Pasaules mēroga zinātniskie dati liecina, ka vientulība, atbalsta tīklu neesamība vai komunikācijas prasmju trūkums ietekmē cilvēka veselību (fizisko un garīgo) un atstāj sociālas sekas, kā arī ietekmē cilvēku darbaspējas un sabiedrības savstarpējo mijiedarbību.
Vientulībai ir daudz simptomu (piemēram, depresija), kurus dažkārt var ārstēt, taču problēmas cēlonis paliek nenovērsts.
Vientulības ietekme plaši izpaudās Covid-19 krīzes laikā, apliecinot izolācijas negatīvo ietekmi uz sociālo kohēziju un garīgo veselību.
Vientulības un Covid-19 ietekme būtiski ietekmēs Eiropas demogrāfiju ne tikai veselības un sabiedrības savstarpējās mijiedarbības ziņā, bet arī ekonomikas ziņā attiecībā uz ražīgumu.
Pasaulē, kurai raksturīga strauja attīstība un izmaiņas, aizvien biežāk virtuāli, nevis fiziski kontakti, jo īpaši pārvietošanās ierobežojumu, pašizolācijas vai karantīnas apstākļos, sabiedrības novecošana un kultūras daudzveidība, kā arī sarežģītas prasības attiecībā uz darba ņēmēju prasmēm, aizvien vairāk cilvēku jūtas atstāti novārtā.
Sabiedrības individualitāte izolācijā samazinās, un palielinās vientulība.
Dažās valstīs, kur pirms Covid-19 krīzes tika veikti pētījumi par vientulību, ap 80 % iedzīvotāju norādīja, ka viņi reizēm jūtas vientuļi, un nemainīgi 10–13 % norādīja, ka pastāvīgi izjūt vientulību.
Tas smagi skar ne tikai vecāka gadagājuma cilvēkus, bet jo īpaši jauniešus, no kuriem vislielākais skaits ir agrīnā pusaudžu vecumā.
Pašlaik dažos esošajos pētījumos tiek izmantoti atšķirīgi kritēriji, dažādas vecuma grupas un definīcijas.
Savienības līmenī ir īstenotas vairākas maza mēroga iniciatīvas: — politikas pārskats “Vientulība – nevienlīdzīgs sloga sadalījums Eiropā” ar pierādījumiem un datiem par šo tematu. — Projekta VulnerABLE mērķis bija labāk izprast, kā vislabāk uzlabot to cilvēku veselību, kuri atrodas neaizsargātā un izolētā situācijā, noteikt un ieteikt uz pierādījumiem balstītas politikas stratēģijas, palielināt informētību par konstatējumiem un atbalstīt spēju veidošanu dalībvalstīs. — Vācijā 2019. gada septembrī notika salīdzinoša izvērtēšana, kurā piedalījās vairākas dalībvalstis un kurā galveno uzmanību pievērsa projektiem, pasākumiem un stratēģijām, lai novērstu sociālo izolāciju, vientulību un sociālo atstumtību vecumdienās. — Eiropas dzīves kvalitātes apsekojums, kurā sniegta informācija par vientulību, un cita starpā plānotais ziņojums par dzīvi, darbu un Covid-19.
Lai gan šīs darbības sniedz ieskatu dažādās un daļējās perspektīvās par vientulību, ir skaidrs, ka ir vajadzīgs visaptverošs pētījums, izmantojot salīdzināmus datus, lai gūtu pilnīgāku ieskatu un nodrošinātu efektīvus un ilgtspējīgus risinājumus ar ieinteresēto personu līdzdalību.
Tādējādi pētījumam būtu jārada jauna pievienotā vērtība, vienlaikus izvairoties no dublēšanās.
Vientulība un tās paliekošā ietekme uz sociālo atstumtību un garīgās veselības problēmām rodas visās vecuma un dzimuma grupās.
Lielākajā daļā valstu vientulība vīriešus skar smagāk, tomēr šo datu ir maz.
Šķiet, ka plaisa starp austrumiem un rietumiem un starp ziemeļiem un dienvidiem izpaužas arī dzimumu atšķirībā – austrumos uz vientulību norāda galvenokārt sievietes, savukārt šķiet, ka Rietumeiropā no vientulības vairāk cieš vīrieši.